Alojzia Kolegio

Alojzia Kolegio (germane kaj latine: Collegium Aloisianum) estas privata romkatolika gimnazio kun ŝtata aprobo, je Freinberg, kvartalo de Linz (Aŭstrujo). Tiel ĝi ekzistas de 1912. Antaŭe ekzistis certe de 1851 la Episkopa Gimnazio kiu en 1897 translokiĝis al Petra Kolegio. Samaree estas bazlernejo (estrado fare de Daniela Pölderl) kaj reala gimnazia branĉo. Lernejstras Michael Haderer, aktivas 56 instruistoj (por ĉ. kvar centoj da lernantoj). En sia programaro ellaborita en 2007 kaj ekfunciiĝinta en 2007 la lernejanoj agnoskas la principojn de jezuita edukado. Ĝis la jaro 1992-a la jezuitoj mem ŝirmadis, poste la societo Schulverein Kollegium Aloisianum. En 2023 la jezuitoj forlasis la urbon Linz definitive. Inter 2017 kaj 2021 estis ampleksaj restaŭradaj laboroj kaj eĉ pligrandiĝo. Instruado Dum la klasoŝtupoj 5-a kaj 6-a akompanas la instruistojn klasen speciala pedagogo. Ofertataj fremdlingvoj estas la angla, la latina kaj la hispana. Ignaca pedagogio signifas edukadon, kiu estas devontigita al la kristana-humanisma idealo. Ĝi komprenas la homon kiel esperantan estulon, kies vivo montras cis li mem kaj la mondo. Ĝia pluso estas vigligi la demandon pri Dio. Ĝi favoras intelekte kaj spirite viglajn lernantojn kaj celas kapabligi ilin formi sian medion kaj sian vivon per empatio kaj postulemo. Ĝi baziĝas sur holisma lernado, sur la kreskigo de individuaj potencialoj kaj sur reflekto, kiu ebligas kritikan juĝkapablon. Kvin aspektoj estas fundamentaj en tio: Kapabligo: Ĝi signifas povon kun la postulo de plejboneco. La lernejo devontigas sin doni al la lernantinoj kaj lernantoj la ŝancon bonege disvolvi siajn individuajn talentojn. Oni metas apartan fokuson pri kritika reflektado pri enhavoj kaj tezoj. Konscio: Ĝi signifas atenton internen kaj eksteren, ankaŭ spirite. Kiu konas siajn fortojn, malfortojn kaj siajn bezonojn, tiu povas iri memfide tra la vivo. Oni kuraĝigas la lernantojn aŭdigi sian propran voĉon — en vigla diskuto kun sociaj ŝancoj kaj riskoj. Kompato: Ĝi signifas malfermitecon kaj solidarecon rilate al aliaj. Lernantoj lernu empation kaj ŝanĝon de perspektivo. Tiel ili disvolvas propran vidpunkton kaj povas samtempe aprezi diversecon. Partopreno: Temas pri aktiva kunlaboro. La lernantoj prenu sur sin respondecon kaj agu energie por pli justa socio. Ili tiel ekkonu sin kiel agantojn prenantajn la vivon en proprajn manojn kaj influantajn la mediajn homojn. Kreemo: Gravas kreivaj forotj kaj malkovro de talentoj. La lernantoj lernu aŭskulti sian intuicion kaj spritajn impulsojn, disvolvi kreivan entreprenemon kaj formi la mondon per scivolemo kaj fantazio. Lernintoj (elekto) Josef Haslinger (1904-1994), pastro kaj misiisto Johannes Schasching (1917–2013), jezuito kaj sociala etikisto Karl Grufeneder (* 1949), politikisto (ÖVP) Heinrich Schaller (* 1959), bankisto Christian Deutsch (* 1962), politikisto (SPÖ) Alexander Neuhuber (* 1964), politikisto (ÖVP) Thomas Stelzer (* 1967), ministroprezidanto de Supra Aŭstrujo Gerhard Jarosch (* 1968), juristo Tarek Leitner (* 1972), ĵurnalisto kaj televida moderigisto Literaturo Wilhelm Remes: 150 Jahre Schule auf dem Freinberg – 90 Jahre Kollegium Aloisianum, Selbstverlag Schulverein Kollegium Aloisianum, Linz 2002. Eksteraj ligiloj gimnazia hejmpaĝo bazlerneja hejmpaĝo Website des Kollegium Aloisianum auf aloisianum.at. hejmpaĝo de la lerninta klubo Altfreinberger historia detaloj - ĉe: Forum Oberösterreichische Geschichte Notoj